NaiveNeuron/SloPal huggingface dataset:
Taraba, Tomáš, poslanec NR SR (2021-05-03):
Pani Remišová, my ako opozícia tu dva dni hovoríme, že toto nie je nová vláda, že to je pokračovanie starej vlády, a vaši kolegovia tu tvrdia opak a vy začnete svoj príspevok vetou, že nám vysvetlíte, čo táto vláda stihla za rok zrealizovať. Takže táto vláda prišla do parlamentu žiadať o podporu, takže ešte nemohla ani technicky nič za rok zrealizovať, ale 20 minút ste sa tu chválili rôznymi úspechmi, čo sa vám podarilo, ale ja nerozumiem, prečo ste taká skromná, pretože váš najväčší úspech, ktorým ste sa preslávili, bola tá kauza krabičiek, lietali tu helikoptéry, zatvárali sa ľudia. A prečo ste sa týmto nepochválili? Veď vy ste, vy ste našli obrovskú kybernetickú dieru na Slovensku. Vy ste vedeli, že tajné cudzie služby nás odpočúvajú, takže netreba byť skromný, treba sa aj po roku postaviť, povedať, že vy ste boli tá, ktorá ste nás zachránili pred týmito nehoráznymi útokmi, a myslím si, že tá, tá kybernetická bezpečnosť proste z vašich úst je jedno úplne absolútne proste vhodné, vhodné prostredie, ktoré by ste mali proste rozvíjať aj naďalej. A druhú vec, ktorá je, že málo ste tu povedali o tom skrachovanom podniku v Košiciach, ktorý ste zachránili, a teraz nevieme, či vyvíjajú SAP, alebo čo teraz robia, aké projekty. To bude nové slovenské Silicon Valley a vy ste vtedy vyjadrili, že ešte je veľmi skoro vidieť nejaké výsledky, že to sa dostaví až o rok, o roky neskôr, takže uvidíme, čo teda oni všetko vyprodukujú, ale v každom prípade je pravda, že vďaka tomu, že za SMER-u vyčerpali len 29 % finančných prostriedkov na eurofondoch, tak vám tých 70 % zostalo, neprepadlo, takže platí teória, že žiadna prázdna špajza tu nie je. Ďakujem.
Vetrák, Milan, poslanec NR SR (2023-05-25):
Ďakujem pekne. No budem hlavne na Miloša Svrčeka. Ja som ani to moje vystúpenie v nijakom zmysle nemyslel ako výčitku. Nakoniec myslím si, že do tej piatej si vieme naštudovať aj ten samotný návrh ohľadne tichej procedúry. V tom vidím menší problém, lebo to neni nejaké, neni toho veľa, hej, to sa dá do piatej stihnúť pozrieť. A navyše tu veľa ľudí chce aj niečo robiť s úpravou tej tichej procedúry. Len obávam sa toho rušenia toho ústavného zákona, lebo to si treba prejsť postupne a vyhodnotiť situá... a to neviem, že či sa nám podarí, že preto som radšej hovoril, že bolo by možno lepšie, že buď teraz riešiť naozaj iba tie veci ohľadne hotovosti, a to ostatné potom buď v tej ďalšej, aj to, čo ja navrhujem, v ďalšej novele ústavy, ktorá je otvorená, a to z vašej zase, v tom ústavnom zákone, prípadne ho aj zrušiť, keď teda sa dohodneme, to je tiež možné, alebo to dať aspoň úplne na začiatok júnovej schôdze, nech si vyhodnotíme tieto iné veci, nie tú tichú procedúru, ale zrušenie toho celého zákona, lebo mám tu aj informácie, že sú tam ustanovenia, ktoré niektorí aj vyslovene chcú, aby zostali, a tam vidím skôr problém, v tom, nie v tej úprave tichej procedúry.
Beblavý, Miroslav, poslanec NR SR (2012-02-03):
Ďakujem pekne. Vážený kolega, budem stručný. Keďže je to jedna z tých noviel, ktoré boli odkladané od júna, tak musím predložiť pozmeňovací návrh posúvajúci účinnosť, keďže pôvodná účinnosť bola 1. septembra. Dovoľte mi teda predniesť tento pozmeňujúci návrh v nasledovnom znení: V čl. I v 13. bode v nadpise sa slová „od 1. septembra 2011“ nahrádzajú slovami „od 1. marca 2012“. Bod 2. V čl. I v 13. bode v § 46ab ods. 1 až 4 sa slová „do 31. augusta 2011“ nahrádzajú slovami „do 29. februára 2012“. Bod 3. V čl. II sa slová „1. septembra 2011“ nahrádzajú slovami „1. marca 2012“. Ďakujem pekne.
Antal, Peter, poslanec NR SR (2016-11-23):
Ďakujem za slovo, pán predsedajúci. Ja rovnako, pri prvom hlasovaní nešlo mi zariadenie, hlasoval som za a chcem vás, vážení kolegovia, pozvať dnes na 12.00 hod. na Dni vidieka, ktoré sa uskutočnia na západnej terase vo výstavných priestoroch. Čiže dnes o 12.00 hod., o pol hodinu. Ďakujem.
Holečková, Martina, poslankyňa NR SR (2024-05-10):
Ďakujem veľmi pekne. Musím povedať tak ako môj kolega, že pani ministerka Šimkovičová je naozaj nekompetentná a na nesprávnom mieste. Namiesto zlepšovania a zveľaďovania kultúry šíri nenávisť a útočí na všetkých, ktorí si s ňou dovolia nesúhlasiť alebo nespadajú do jej videnia sveta. Útočí na ľudí aj podľa ich orientácie, ponižuje ich, odopiera im právo na finančnú podporu z verejných zdrojov. A ja som presvedčená, že jediným kritériom na prideľovanie dotácií musí byť kvalita a nie to, či sa vám páčia niekoho názory, alebo príslušnosť k nejakej minoritnej skupine. Len človek nekompetentný a zbabelý sa môže pokúšať o bezhlavé prevzatie moci v RTVS, len človek nekompetentný a zbabelý sa môže pokúšať umlčať mimovládky, len človek nekompetentný a zbabelý môže v oblasti kultúry spolupracovať s Ruskom a Bieloruskom. Čo sa od nich, pani ministerka, chcete naučiť? Ako efektívnejšie rozbiť občiansku spoločnosť? Ako prevziať verejnoprávnu televíziu? Pani ministerka, kultúra nemá byť slovenská a žiadna iná, kultúra má byť v prvom rade kultúrna. No vy svojou nekultúrnosťou a inklinovaním k dezinformáciám a hoaxom slovenskú kultúru len ničíte. Je to snáď len zlý sen a každý zlý sen raz skončí a aj pôsobenie pani Šimkovičovej na ministerstve kultúry sa raz skončí. Jej nekompetentnosť a zbabelosť sú ohraničené maximálne volebným obdobím, ale kultúra hranice nemá. Kultúra tu bude aj vtedy, keď si na pôsobenie pani Šimkovičovej na ministerstve kultúry budeme pamätať už len ako na zlý vtip. Vyzývam celú kultúrnu obec, aby vytrvali v tom, čo robia, my vytrváme... (Prerušenie vystúpenia časomerom.)
Číž, Miroslav, podpredseda NR SR (2014-12-04):
Ďakujem pekne, pán spravodajca. Otváram všeobecnú rozpravu. Písomnú prihlášku nemám. Pýtam sa preto, kto sa hlási do rozpravy ústne? Pani poslankyňa Mezenská. Pokiaľ nikto iný, uzatváram možnosť prihlásiť sa do rozpravy ústne. A slovo má pani poslankyňa Mezenská.
B. Bugár, podpredseda NR SR: (2005-03-17):
A teraz pristúpime k rokovaniu, a to k druhému čítaniu o návrhu poslanca Národnej rady Slovenskej republiky Roberta Fica na vydanie zákona, ktorým sa mení zákon č. 141/1961 Zb. o trestnom konaní súdnom (Trestný poriadok) v znení neskorších predpisov a o zmene a doplnení niektorých zákonov (tlač 999). Dávam slovo poslancovi Robertovi Ficovi, aby návrh zákona odôvodnil. Nech sa páči.
J. Senko, poslanec: (2009-06-26):
Pán Berényi, nikto nikoho neignoruje, ani vaše požiadavky, dokonca sú zahrnuté v rámci dohovoru, aj Slovenská republika sa zaviazala napĺňať chartu jazykov menšín a etník na jej území. My ju plníme, aj správa o tom svedčí. Pán Galbavý, ste z SDKÚ, vaša strana bola pri tom, keď sa znefunkčnil zákon o štátnom jazyku. Boli ste sám pri tom, takže zákon v súčasnom období je mŕtvym zákonom. Sám o tom dobre vieš. Pán Bugár, tolerantnosť. Nárečie je súčasťou jazyka, takže nesúhlasím s tým, o čom pán poslanec hovoril. Nikto tu nie je proti nárečiam. Tento zákon je o úplne niečom inom a podľa môjho pohľadu zo strany pána Bugára ide vyslovenie o nepochopenie návrhu zákona. Pán Simon, žiadna jazyková polícia, žiadna polícia, dokonca aj ustanovenie o pokutách je o porozumení a o dohode. O porozumení a o dohode. O ničom inom. Nikto vám nedáva hneď na začiatku pokutu, dokonca tam máte také ustanovenia, ktoré vám umožňujú dlhodobým spôsobom sa snažiť o to, aby bol stav, ak to tak nazvem, ktorý nie je v súlade s týmto zákonom, odstránený. Takže vôbec nemáte pravdu a opäť asi nepoznáte podstatu tohto zákona. Pán Nagy, nie je o znevažovaní, práveže naopak. Ešte raz, ozaj ten zákon je o porozumení. Pán Bárdos, nepravdy a dezinformácie... (Prerušenie vystúpenia časomerom.)
Hrnčiar, Andrej, podpredseda NR SR (2017-09-12):
Jedna faktická poznámka, nech sa páči, pani poslankyňa Zemanová.
B. Bugár, podpredseda NR SR: (2004-01-22):
I. Hopta, poslanec: Ďakujem. Pán minister, ja som bol upozornený niektorými štátnymi lekármi, že napríklad, ak dosiaľ niekto zomrel a úmrtný list alebo súhlas na spopolnenie vydávali okresní štátni lekári, tak teraz, trebárs, z Medzilaboriec za tým súhlasom musia cestovať do Prešova. Či naozaj nemyslíte do budúcnosti nejako to riešiť, tak, aby tie vzdialenosti neboli nejako príliš veľké vzhľadom na súčasnú situáciu. Ďakujem.
Antal, Peter, poslanec NR SR (2018-09-19):
Ďakujem pekne. Vážený pán predsedajúci, vážené kolegyne, vážení kolegovia, dovoľte, aby som vám predložil návrh zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov, ktorý predkladám spolu s kolegami Tiborom Bastrnákom, Bélom Bugárom, Elemérom Jakabom a Petrom Kresákom. Cieľom navrhovanej právnej úpravy je umožniť súkromnú výrobu destilátu súkromným výrobcom destilátu z vlastnej, ktorá bude..., z vlastného ovocia pre vlastnú spotrebu fyzickými osobami výlučne za zákonom presne stanovených podmienok. Na Slovensku, rovnako ako aj v okolitých krajinách existuje dlhodobá tradícia súkromnej výroby destilátov z vlastného dopestovaného ovocia, ktorá je však platnou právnou úpravou daná mimo zákon napriek tomu, že dochádza k..., k veľkému, k veľkej výrobe destilátov načierno. Aktuálne riešenie nemožno považovať za postačujúce, a to práve z toho dôvodu, že je na Slovensku rozšírená nelegálna výroba destilátov, ktorá je úplne mimo kontrolu štátu a ktorá skutočne akoby niekedy ide až tak ďaleko, že títo domáci výrobcovia aj obchodujú s týmto destilátom, čo považujeme absolútne za, za zlé, a práve preto prichádzame s týmto návrhom zákona. Vo výbore prešiel pozmeňujúci návrh, ktorý reagoval najmä na, na pripomienky jednotlivých ministerstiev, ako aj vlády. Vopred avizujem, že mám pripravený pozmeňujúci návrh, ktorý síce bude dlhý, avšak len z toho dôvodu, že, že práve v spoločnej správe sa týka viac-menej dvoch bodov, a nie je možné už zasahovať do znenia spoločnej správy, preto bude dlhší, avšak odôvodním, v čom je, v čom je výrazná zmena. Vypočuli sme aj tých, ktorí tento zákon kritizujú, aj stavovské organizácie a, a snažili sme sa tento zákon sprísniť práve tým, aj tým pozmeňujúcim návrhom, ale aj pozmeňujúcim návrhom, ktorý prešiel cez výbor, tak aby za najväčšiu výhradu, ktorú mali, alebo teda ktorú sme považovali za relevantnú, bolo to, aby sa nevyrábal destilát síce na legálnom zariadení, ale kedykoľvek a koľkokoľvek. Takže to je na úvod. Ak vás môžem poprosiť o podporu tohto zákona. Ďakujem.
Blanár, Juraj, podpredseda NR SR (2021-04-30):
Posledná faktická poznámka na vystúpenie pána ministra Korčoka od pána poslanca Jána Richtera. Nech sa páči.
V. Veteška, podpredseda NR SR: (2004-05-12):
Pristúpime k prvému čítaniu o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov . Vládny návrh zákona ste dostali ako tlač č. 660. Návrh na jeho pridelenie na prerokovanie výborom máte v rozhodnutí č. 687. Prosím podpredsedu vlády a ministra spravodlivosti pána Lipšica, aby uviedol vládny návrh zákona.
Kotleba, Marian, poslanec NR SR (2019-09-25):
Pán kolega Poliačik, mňa z klubu sem vytiahli vaše budhisticko-hinduistické myšlienky o tom, že v akej forme sa najbližšie vrátite na tento svet. No tak viete, to je, ja neviem, v tom vašom myslení (povedané so smiechom), že od čoho to závisí, že či sa vrátite ako konvalinka alebo ako vonná tyčinka, ale tak, alebo tak vám želám, aby v tom vašom myslení a v tom vašom hodnotovom svete ste sa vrátili tak, aby ste s tým boli spokojný. Ale tie myšlienky, ktoré zazneli, povedal by som, tak trošku viac k veci z vašej strany svedčia buď o tom, že vy ste to nepochopili, tie naše, tie naše vystúpenia, alebo to účelovo otáčate a úplne deformujete. Keď ste hovorili o tom, že ochrana obydlia musí byť na prvom mieste, no nie, pán Poliačik, na prvom mieste musí byť ochrana života, lebo keby tí, ktorí žijú v tých obydliach hocijakých, boli potratení potratmi, tak dnes o nich nerozprávate, lebo by tam nežili. Veď to dá logiku. To aj v Progresívnom Slovensku musíte pochopiť. Druhá otázka, ktorú ste nastolili, čo hovoríme na buldozéry pri búraní nelegálnych obydlí. No ja sa chcem spýtať, čo hovoríte vy na izraelské buldozéry v Palestíne, ktoré to tam proste likvidujú, tých ľudí, nútia ich utekať z vlastného územia, zabíjajú pri tom malé deti, zabíjajú pri tom ženy, zabíjajú pri tom tehotné ženy. Nikdy som nepočul od vás kritiku takéhoto protiľudského izraelského správania. Keď už ste to vytiahli, tak povedzme to celé – áno, myslel som izraelské buldozéry – a aj vám zatlieskame. A pýtali ste sa, že kde sme boli pri hlasovaní o Istanbulskom dohovore. No boli sme tu a hlasovali sme proti, hlasovali sme proti, lebo podľa nás, ten dohovor, ten dohovor zavádzal LGBT propagandu do našej legislatívy. Tak tu vám, pýtate sa, kde sme boli, tak ja vám hrdo hovorím, hlasovali sme proti.
Kollár, Boris, predseda NR SR (2023-03-16):
S týmto musím súhlasiť, že treba urobiť zmeny a treba to napraviť, áno. Ešte niekto? Keď nikto, tak myslím, že už môžeme konečne začať riadnu schôdzu. Takže končíme prestávku, diskusný klub. A teraz bude pokračovať pani poslankyňa, myslím, Žitňanská? (Zaznel gong.) Pani poslankyňa, už sme začali schôdzu, nech sa páči. (Rokovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 219/2014 Z. z. o sociálnej práci, o podmienkach výkonu niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov , tlač 1358.)
Szöllös, Ján, poslanec NR SR (2022-05-04):
V pohode, som zvyknutý. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods.3 písm. c) zákona o rokovacom poriadku prerokovať predložený návrh zákona v druhom čítaní.
Dostál, Ondrej, poslanec NR SR (2011-03-30):
Vážený pán poslanec Čaplovič, priznám sa, že nerozumiem celkom, keď sa hovorí o nadštandardnosti, podštandardnosti. A nerozumiem tomu, na základe čoho odvodzujete vy a teda aj ďalší, ktorí hovoria o nadštandardnom postavení národnostných menšín, ten štandard. Existujú nejaké medzinárodné štandardy, ktoré definujú minimálnu úroveň, ktorú musia rešpektovať všetky krajiny, ktoré k nim pristúpia, ale to, myslím, nie je predmetom sporu. Tam sa môžeme baviť o nejakých detailoch. Ale porovnávať sa s inými krajinami je obvykle veľmi účelové. Ak vy poviete príklad národnostných menšín vo Švédsku, ktoré majú možnosť vzdelávať sa vo svojom materinskom jazyku na školách tri alebo štyri hodiny, no dobre, no nemusíme ísť ani tak veľmi ďaleko z toho Švédska, stačí, keď sa presunieme do Fínska, vo Fínsku je švédčina druhým úradným jazykom oficiálne používaným na území celej krajiny. Potom sa pýtam: Budeme sa porovnávať s Fínskom alebo so Švédskom? Ja si myslím, že je to nezmysel, jedno aj druhé, máme tu nejaké historické východiská, máme tu nejakú konkrétnu situáciu, tie riešenia máme posudzovať podľa toho, či sú dobré alebo zlé pre občanov Slovenskej republiky, nie podľa toho, či vo Švédsku alebo Fínsku majú takú alebo onakú úpravu. Ďakujem.
P. Paška, predseda NR SR: (2008-06-17):
Otváram rozpravu. Písomne nemám prihlášku, takže, dámy a páni, pýtam sa: Chce sa niekto prihlásiť do rozpravy ústne? Končím možnosť prihlásiť sa do rozpravy. Pani poslankyňa Tóthová ako prvá.
Pročko, Jozef, poslanec NR SR (2024-05-14):
Ďakujem veľmi pekne pánovi Kaliňákovi. Sociopatiu spôsobujú biologické a psychosociálne vplyvy. Okrem toho môže byť psychopatia aj následkom perinatálneho poškodenia mozgu, zápalu mozgu, v detstve úrazov hlavy alebo darovania od strýka nejakého bytu. Môže to byť spôsobené aj tým, že sociopat nepozná v médiách žiadne vystupovanie a v Čechách sa mu všetci smejú. K Romanovi Malatincovi, Romanko, ty si spomínal Hriňovú. Ja som povedal veľmi mäkko na Hriňovú. Ja sa ti veľmi ospravedlňujem, ak ty si myslíš, že to tebe, ale vôbec nie tebe, ty veľmi dobre vieš. Ale ja som hovoril ľuďom na Hriňovej, moji zlatí, akí ste tam milí. To nie sú náletové plochy. Romanko, ty hovoríš o náletových? Ty budeš hlasovať za vyrúbanie stromov vo výške meter tridsať, 80 centimetrov? Ty brďo. Tak počúvajte, Slováci. Roman Malatinec bude hlasovať. A vieš, Roman, ja som emotívny človek, nie vrieskam, ja zvýšim hlas, lebo naozaj toto je kradnutie. A moja emócia je vtedy veľmi silná, keď ja cítim, že kradnúť sa ide, a ide sa rabovať, ide. Pán Janckulík, jasné. Veď ako super. Ja som rád, že vyriešite, len viete, ja keď idem okolo a vidím, ako tu rozprávate tým káde... teda kádehákom, tým smerákom, akí sú nečestní a akí sú. A potom vzadu s nimi, s tými istými, o ktorých tu rozprávate, jedno vzadu riešite. Tak na to som narážal, ale super. Super, riešte, pomáhajte ľuďom! Lenže toto, čo idú urobiť, nie je pomoc ľuďom. Toto je rabovačka nechutná, neskutočná. Lykožrút 2 Taraba. A môžete mi rozprávať, čo chcete. Naozaj nám idete takýmto spôsobom vyrúbať 80-centimetrový priemer, obvod, meter tridsať stromy a idete uľahčiť kradnutie zase našich lesov. Je to obrovská hanba!
Hrnčiar, Andrej, podpredseda NR SR (2017-09-07):
Jedna faktická poznámka. Nech sa páči, pán poslanec Kollár.
Figeľ, Ján, podpredseda NR SR (2012-06-27):
Ďakujem pekne. Pán poslanec Bublavý.
Kollár, Boris, predseda NR SR (2021-05-12):
S ďalšou faktickou poznámkou vystúpi pán Herák, pán poslanec Herák. Nech sa páči, máte slovo.
Abrhan, Pavol, poslanec NR SR (2014-02-07):
Pani podpredsedníčka, chcel by som vám odporučiť v tejto zložitej situácii zvolať poslanecké grémium, aby sme mohli vyriešiť, ako budeme ďalej postupovať. Vy nemôžete odhlasovať to, či niekto je spokojný, alebo nie je, keď ešte nebola uzavretá interpelácia... (Prerušenie vystúpenia predsedajúcou.)
J. Vaľová, poslankyňa: (2008-01-30):
Podporila by som ťa v tom, čo si povedal, že správanie opozície je vydieraním. Samozrejme, ja mám vážne obavy z toho, aký teraz vyslal parlament nezdravý signál ústami opozície, príklad pre mnohých tých, ktorí v civilnom živote využívajú takéto praktiky vydierania, príklady, ktoré povzbudia takéto činy, aby občania takto konali. Občan v civilnom živote sa však môže obrátiť na orgány činné v trestnom konaní. My sa však obraciame na občanov, aby vyhodnotili toto vydieranie v parlamente. Preto v priamom prenose, ktorý sa tu dneska deje, chceme, aby občania dobre posúdili, kto znižuje dôveru tohto parlamentu. A myslím si, že oni to permanentne hodnotia aj v preferenciách. My možno máme zastavené členstvo, ale vy máte stále nízke preferencie. A už sa trochu zobuďte a pozrite sa, ako vás občania hodnotia, aké vám vystavujú známky. A čo sa týka ešte, pán podpredseda, toho pravdivého tvrdenia, ktorým by nemala byť odpoveď v tlačovom zákone. Tak ja na to uvediem jeden príklad. Novinár napíše pravdivé tvrdenie, že Jožko Mrkvička alebo Evka Mrkvičková má AIDS. Všetci povedia, že no tá je ale, s tými mužmi to tá roztočila. Ale ak napíšu, že ten AIDS získala transfúziou, tak povedia, že áno, chudera, ona sa nakazila. Čiže ja si myslím, že aj toto je dôvod, aby aj pravdivé tvrdenia mohli byť komentované tými, ktorých sa to dotýka. Vážená opozícia, pozrite sa na preferencie, máte tam známky. Jedna a päť je šesť, delené dva je tri, trojka je najlepšia. Ďakujem.
Pčolinský, Peter, podpredseda NR SR (2022-11-10):
Ďakujeme pekne. Pán podpredseda, nech sa páči.
Blanár, Juraj, podpredseda NR SR (2021-09-29):
Tak dokončite dve vety, nech sa páči.
Kočiš, Eduard, poslanec NR SR (2022-03-22):
Veľmi pekne ďakujem za slovo, pán podpredseda. Pán kolega Krúpa, vo svojej rozprave ste toho povedal dosť veľa, čiže dve minúty vo faktickej poznámke sú dosť krátky čas, aby som stihol zareagovať na všetko, ale skúsim sa dotknúť dvoch najväčších problémov. Áno, v tomto vašom zákone, ktorý tuná je predkladaný v skrátenom legislatívnom konaní, je časť, je stať o Aliancii a k tomu naozaj máme obrovské výhrady. Už keď tuná pán minister Sulík to minulý týždeň predkladal namiesto pána ministra Mikulca, sme tieto naše výhrady dali jasne najavo, že tejto bod tohto zákona je značne problematický a máme k nemu obrovské výhrady. Tak ako povedal kolega Miro Suja, čo vám bránilo spraviť z dvoch zákonov v skrátenom legislatívnom konaní tri, tento ste mohli dať úplne samostatne, mohli ste nás z tejto problematiky vyňať a tento zákon o pomoci v rámci Slovenskej republiky ukrajinskej strane by prešiel podľa môjho skromného názoru úplne jednohla... jednohlasne, jednoznačne, bez okolkov, bez prehnanej emócie, bez prehnanej a zdĺhavej diskusie. Čo sa týka, pán kolega Krúpa, mimovládnych organizácií, bývalá vláda dala mimoriad... mimovládnym organizáciám niečo okolo 60 mil. eur. Ja si myslím, že táto vláda dala mimovládnym organizáciám oveľa viac. Či sú tieto finančné prostriedky využívané správne, či sú využívané nesprávne, či sú relevantné, či sú použiteľné a používané tam, kde by používané mali byť, to je možno na siahodlhú diskusiu a ťažko sa k tejto problematike vyjadrovať nejakým krátkym časovým sledom, pretože problematika mimovládnych organizácií, to je naozaj samostatný bod programu možno aj na týždňovú schôdzu. Ale naozaj nehádžem, nehádzal som a nikdy nebudem hádzať všetky mimovládne organizácie do jedného vreca, sú tam dobré, ale aj zlé.
T. Cabaj, poslanec: (2005-10-26):
Vážený pán predsedajúci, panie poslankyne, páni poslanci, vzhľadom na to, že prijatím navrhovaného zákona sa dosiahne úplný súlad s právom Európskej únie v danej oblasti, ako aj na potrebu jeho zavedenia do praxe, dovoľujem si vás požiadať o jeho prerokovanie a odporučenie na prerokovanie v Národnej rade v druhom čítaní. Ďakujem za pozornosť.
Hrnčiar, Andrej, podpredseda NR SR (2017-11-29):
Ďakujem. Prosím predsedu výboru pre zdravotníctvo poslanca Štefana Zelníka, aby ako spoločný spravodajca informoval Národnú radu o výsledku rokovania výborov o tomto návrhu vlády.
Beblavý, Miroslav, poslanec NR SR (2015-11-20):
Ďakujem pekne. Pán poslanec Lipšic, mám na vás jednu otázku, podľa mojich vedomostí a chcel by som vedieť, či je to podľa vás tak, lebo myslím, že sa v tomto tiež vyznáte, žiadna skupina verejných zamestnancov za toto volebné obdobie, keď bude schválený tento zákon, nebude mať taký komplexný nárast výhod ako prokurátori a sudcovia. Ani lekári, ani zdravotné sestry, ani učitelia, teda o poslancov už ani hovoriť nemusím. Ale ani nikto iný vo verejnom sektore nebude mať taký nárast, až skokový, aj platový, aj zvýhodnenie, ako budeme za štyri roky svedkami pri prokurátoroch a sudcoch. Ak je to tak, mám na vás druhú otázku, či si myslíte, že podávajú tieto dve profesijné skupiny tak nadštandardný výkon, aby teda došlo už pri, ako ste vy spomínali, v podstate najvyšších platoch a odmenách vo verejnom sektore ešte k najvyššiemu aj skoku počas tohto volebného obdobia. A potom mi dovoľte ale povedať jednu vec, ja s vami súhlasím, aspoň myslím, že ste to povedali vo svojom prejave, že táto téma v mnohom je skôr odlákavajúca, pretože to skutočné nebezpečenstvo, na ktoré ste poukazovali v rozprave aj vy, aj pani kolegyňa Žitňanská, je naozaj koncentrácia moci, ktorú vidíme nielen na prokuratúre, ale celkovo v štáte, ktorá začína dosahovať úrovne, ktoré sme tu naposledy videli v rokoch ´96 a ´97, kedy ani za zmarené referendum a únos občana tohto štátu nebolo možné nikoho stíhať. A zároveň tento zákon má naozaj ten účel, aby bola naďalej garantovaná tzv. papalášska imunita, čo znamená, že hoci poslanecká imunita bola zrušená, tí, čo sú zadobre s mocou a na príslušnom postavení majú istotu, že nikto nikdy ich neodsúdi, nech urobia čokoľvek, tak ako sme boli toho svedkami počas tohto funkčného obdobia. Ja osobne očakávam, kedy sa táto koncentrácia moci začne používať aj na zastrašovanie protivníkov, a myslím, že to nebude dlho trvať. Ďakujem
Figeľ, Ján, podpredseda NR SR (2015-03-11):
Kolegyne a kolegovia.
Žiga, Peter, podpredseda NR SR (2023-12-15):
Pán poslanec Mikulec.
Laurenčík, Milan, podpredseda NR SR (2021-09-29):
Takže až teraz vyhlasujem rozpravu za skončenú. Chce k rozprave zaujať stanovisko navrhovateľ? Nechce. Chce záverečné slovo pán spravodajca? Ani on nie. Preto pristúpime k hlasovaniu. Prosím teraz spoločného spravodajcu z výboru pre hospodárske záležitosti pána poslanca Radovana Kazdu, aby hlasovanie uvádzal. Nech sa páči. (Hlasovanie o vládnom návrhu zákona o významných investíciách , tlač 560.)
Sulík, Richard, predseda NR SR (2010-12-01):
Pán poslanec Burian chce reagovať. Skúste ešte raz. Dobre, nejde. Poprosil by som pánov pozrieť funkčnosť zariadenia. Nech sa páči, máte slovo.
Laššáková, Jana, podpredsedníčka NR SR (2014-02-07):
Na vystúpenie pána poslanca s faktickými poznámkami traja páni poslanci, pán poslanec Šebej, pani poslankyňa Vášáryová, pán poslanec Jánoš. Nech sa páči, pán poslanec Šebej, máte slovo.
Bittó Cigániková, Jana, poslankyňa NR SR (2022-06-16):
No áno, pán Pellegrini, my sme súčasťou tejto koalície. My sa ani netvárime, že nie sme, ani sa netvárime, že zodpovednosť nemáme. Nakoniec hrdo sa hlásime k tomu, že sme spoluzodpovední a miestami až iniciátormi mnohých reforiem, že sme ten zdravý rozum v koalícii. Ja si nemyslím, že by bolo od nás rozumné, keby sme odišli a nechali by sme tu kolegov bačovať za pomoci niektorých ľudí v tomto parlamente. Hneď by sme tu mali vyššie dane, ja neviem, schválené interrupcie, zakázaný nedeľný predaj, testovali by sme sa ešte dodnes, podľa mňa. Rozdávali by sa tu stovky miliónov eur, ktoré zarobil niekto iný a nikto by tu nevysvetľoval, že to je problém. Je dobré, že SaS-ka je v koalícii a že hovoríme nahlas, že toto je problém, keď niektoré veci sú problém v tej koalície, je to dobré. Ja si myslím, že to prospešné. Ale, pán Pellegrini, vy ste boli v SMER-e. Viete, a ja som vás vtedy nepočula, vy ste tam boli dlhé roky. Ja som vás nepočula ani za Jahnátka, ani za Žigu, ani za Kažimíra, ani pri všetkých tých kauzách, o ktorých písal napríklad Ján Kuciak. Za mnohé z nich teraz naozaj ľudia reálne končia vo väzení. Ja som vás tu vtedy nepočula vykrikovať a volať po nejakej spravodlivosti a rozčuľovať sa. Napriek tomu, že my sme len v koalícii, vy ste boli v strane. Vy ste raz nevystúpili kriticky k tomu, čo sa tam deje. A dnes hovoríte o našej zodpovednosti. No tak určite ju máme menšiu ako kolegovia, ktorí tie chyby podporujú. Ale vy máte plnú zodpovednosť za smerácke vládnutie a odvolávate dnes ministra, ktorý zastropoval ceny energií aj znížil budúce energie, znížil našu závislosť na Rusku, zvýšil diverzifikáciu, zabezpečil dostatok energií rok dopredu. Jednoducho absolútne ste neobjektívny a len politikárčite. Ste úplne rovnaký v tomto ako SMER. Chceli ste byť iný.
Muňko, Dušan, poslanec NR SR (2017-12-05):
Pán poslanec, vy to máte trochu pomýlené. Spomínate Gorilu, neviem, za ktorej vlády bola Gorila, ale asi za prvej a druhej vlády pána Dzurindu. Spomínate tuná veci, pričom v prvom rade by ste si mali poupratať pred svojím vlastným prahom. To bola asi najväčšia chyba pani premiérky Radičovej, že vás vôbec menovala za ministra národnej obrany. Nakoniec vás musela odvolať. Alebo myslíte, že vás odvolal pán Fico? Ja vám nerozumiem, lebo ten hnev, viete, treba si vždycky zvážiť, čo poviem, ako poviem a aký to bude mať dosah. Vy ste sa tak zdiskreditovali, že viac už ako politik sa nemôže zdiskreditovať. A tak, jak to povedal tu Erik Tomáš, vy už, dúfam, nikdy nebudete zastávať nejakú dôležitú funkciu v slovenskej politickej scéne, pretože jednoducho na to nemáte. Uvedomte si, pourážali ste tu policajtov, pourážali ste tu vyšetrovateľov. Čo má odvolávanie, kauzy alebo odvolávanie pána ministra Kaliňáka s ním? Veď spamätajte sa! A keď chcete riešiť alebo chcete, tak podajte na pána Kaliňáka trestné oznámenie, spracujte to, máte výborných právnikov a boli ste skoro dva roky vo vláde. Koľko ľudí ste, podali ste trestné oznámenie vo veci alebo veci, alebo ste začali? Nič ste nespravili, len brešete a nič z toho nie je pravda.
Danko, Andrej, predseda NR SR (2020-02-20):
Ďakujem, pán minister. Dávam slovo členovi Výboru pre sociálne veci poslancovi Erikovi Tomášovi, aby informoval Národnú radu o výsledku prerokovania návrhu vlády vo výbore.
Mihalik, Marcel, poslanec NR SR (2023-06-22):
Teraz dajte hlasovať o druhom pozmeňujúcom návrhu Miloša Svrčeka, ktorý sa týka posudkových lekárov.
Madej, Róbert, poslanec NR SR (2015-09-30):
Ďakujem pekne. Ja mám návrh, pán predseda, aby Národná rada pokračovala v rokovaní až do skončenia z toho dôvodu, že ostáva 13 minút do konca rokovacieho dňa, a mám za to, že to nie je taká dlhá lehota na to, aby bolo nutné prerušovať schôdzu Národnej rady. Navyše z § 66 ods. 4 rokovacieho poriadku nevyplýva povinnosť predsedu Národnej rady prerušiť rokovanie schôdze. Samozrejme, zvolávanie poslaneckého grémia je na zvážení predsedu Národnej rady tak, aby bolo bezodkladné. Neznamená, že okamžite zastáva schôdza Národnej rady. V okolnostiach prípadu mám za to, že v prípade, ak sa dokončí rokovací deň, následne bude poslanecké grémium, a je už bezpredmetné, či bude o 19.00 alebo o 8.30 ráno, pretože schôdza Národnej rady ďalej nebude pokračovať, kým neprebehne. Ďakujem pekne.
Pellegrini, Peter, predseda NR SR (2015-09-25):
Vážené panie poslankyne, vážení páni poslanci, budeme pokračovať v prerušenom rokovaní hlasovaním o bodoch, ktoré sme prerokovali. Budeme pokračovať v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č. 420/2004 Z. z. o mediácii, je to tlač 1693. Spravodajkyňou je členka ústavnoprávneho výboru pani poslankyňa Viera Kučerová, prosím ju, aby uviedla hlasovanie. (Hlasovanie o vládnom návrhu zákona, ktorým sa mení a dopĺňa zákon č. 420/2004 Z. z. o mediácii a o doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1693.)
L. Miklós, minister životného prostredia SR: (2002-03-19):
I. Presperín, podpredseda NR SR: Ďakujem. Spravodajca krátko. L. Ambróš, poslanec: Ja len veľmi krátko chcem povedať, že ma veľmi zarazil tento názor, ktorý vyslovil pán poslanec Šebej, pretože ak ľudstvo má šancu čo len malým spôsobom prispieť k tomu, aby produkcia skleníkových plynov bola nižšia, ako teraz je, tak by sme to mali urobiť. Kjótsky protokol my nepovažujeme za niečo dokonalé, ale je to prvý krôčik k tomu, aby sme zabezpečili výmenu technológií za také, ktoré znížia emisiu skleníkových plynov, my nehovoríme o tom, že na Zem nemajú dopad aj iné vplyvy, ktoré sú vonkajšie, slnečné erupcie a neviem čo ostatné, ale hovorme o tom, na čo má vplyv ľudská činnosť a o čom my môžeme rozhodovať. A Kjótsky protokol je v tomto zatiaľ výnimočný, že neexistuje iná dohoda a jediná krajina, ktorá veľmi vytrvalo celé desaťročie vlastne bojuje proti tomuto protokolu, je krajina, ktorá produkuje najviac skleníkových plynov na svete. I. Presperín, podpredseda NR SR: Ďakujem. Páni poslanci, chcem sa vám poďakovať za trpezlivosť, chcem zároveň oznámiť, že v zmysle dohody poslaneckého grémia chceme zajtra ráno začať rokovací deň hlasovaním o jednotlivých návrhoch zákonov. Žiadam vás teda o účasť na hlasovaniach od úvodnej časti zajtrajšieho rokovacieho dňa. Ďakujem ešte raz. Prajem príjemný večer. Prerušujem rokovanie Národnej rady do zajtra do 9.00 hodiny.
Šebej, František, poslanec NR SR (2014-02-11):
Ďakujem. Pripomínam kolegom a kolegyniam zo zahraničného výboru, že 12.15 máme zasadnutie výboru v miestnosti výboru č. 183.
Jurinová, Erika, podpredsedníčka NR SR (2013-01-31):
Prosím vás o kľud v rokovacej sále, ešte zatiaľ prednáša pani poslankyňa. Ešte raz opakujem, prosím vás o kľud v miestnosti.
Kuffa, Štefan, poslanec NR SR (2023-05-10):
Ďakujem za slovo. Nemyslím si, že by sme mali tuná schvaľovať zákony také, ktoré budú odmeňovať ľudí za to, že budú udavačmi. Myslím si, že taká blízka, minulá alebo možno vzdialenejšia doba, ktorú sme tuná mali v čase totality, bolo to národným športom, že kto koho udá a susedia sa navzájom udávali, to bolo hrozné. Aj cez obdobie vojny, ale aj cez obdobie totality. Nemyslím si, že je to dobrý návrh zákona. Ja určite zaňho hlasovať nebudem. Navyše vnímam to ako takú, také možné nebezpečenstvo, že sa tu roztočí nejaká taká špirála, kde tí udavači v podstate si urobia z toho biznis, že koľkých ľudí udávajú a každý na každého bude donášať. Vôbec si nemyslím, že spoločnosť je na to pripravená a ľudia na Slovensku, že by čosi také bolo. A takto znásilňovať ako tuná tieto mnohé veci, myslím si, že ten návrh zákona je veľmi zlý, ktorý, ktorý tuná je. Ja som na to už aj v minulosti ako poukazoval. Určite za to hlasovať nebudem. A pán Mičovský sa tu môže aj rozlievať, aj spomínať tu Ďurka Langsfelda, aj kde čo všetko, nejaké tie odmeny. Nezabere nič. V mojom prípade určite nie. Nebudem ani do budúcna podporovať takéto návrhy zákona. Udavač je stále ako udavačom. A keď je, sa pácha trestný čin, tak máme to v zákone tak, že každý občan má povinnosť to oznámiť. Každý občan a nie ešte že by my sme tuná niekoho platili za to, že bude donášať, udávať na niekoho. Tuná, keď ty vidíš, že je spáchaný trestný čin, máš povinnosť to oznámiť orgánom činným v trestnom konaní. Načo tuná ešte tieto veci dávať a pekne to okrášľovať, jaké krásne odmeny vymyslíme tuná a jaké vyznamenania tuná budeme dávať. Tu sa skrýva udavačstvo za tým. Ďakujem.
Kotleba, Marian, poslanec NR SR (2021-12-02):
Pán poslanec, vy ste síce dobrú zámienku vymysleli, ten africký mor ošípaných, ale v konečnom dôsledku potom tento zákon o zbraniach a strelive bude vyzerať tak, že bežným držiteľom limitujete ich práva, beriete im zásobníky a hlavne držiteľom E-čkových skupín zbrojného preukazu idete vstupovať veľmi výrazne do života a na druhej strane vyvoleným boháčom a kadejakým elitným spolkom idete dávať možnosť poľovať v noci s noktovízormi. To je proste za čiarou.
Číž, Miroslav, podpredseda NR SR (2015-02-05):
Ďakujem pekne, pán poslanec. Teraz má slovo pán poslanec Zajac.
Kalist, Peter, poslanec NR SR (2011-07-06):
Ďakujem pekne. No skúsim po poriadku. K pánovi poslancovi Novotnému, áno, presne, myslím, že sme na jednej vlnovej dĺžke. Ja len som poukázal na to, že takzvané „hľadanie nepriateľa“ bolo v móde v päťdesiatych rokoch. Takže nehľadajme nepriateľa, hľadajme riešenia. Pán kolega Valocký, ja som len upozorňoval na riziká, že generická preskripcia iba sama osebe nie je samospasiteľné opatrenie aj v kontexte s tým, že sa prezentuje ako čisto protikorupčná. A to, čo už sme predtým debatovali, skôr, skôr áno, môj liberálny svetonázor ma predurčuje k tomu, aby som bol za dobrovoľné a nie povinné. Všeobecne SaS je za znižovanie vplyvu štátu a všetkých tých kontrolných orgánov, ale to sú všetko veci, ktoré určite vieme vyriešiť s tým, že naozaj by pacient mohol platiť menej, a hlasovať budem podľa vedomia a svedomia. No ku kolegovi Rašimu, ale skutočne aj ku kolegovi Lazárovi, stále zľavy, zľavy. Ja som skutočne viac chcel rozprávať o tej generickej preskripcii, ale dobre. Sedemdesiat percent lekární predsa nik nenúti tú zľavu dať. To značí, že ak budú 7:3 a tých 70 % nebude dávať žiadnu zľavu, pretože nebudú chcieť, nevychádza im to z akéhokoľvek iného dôvodu, nech sa páči. Veď to je práve to dobrovoľné, na čom sa ktokoľvek, akýkoľvek podnikateľ môže dohodnúť. Ale rozhodne nie je v poriadku, že na Slovensku máme presne toľko isto lekární, plus-mínus, ako je to v Českej republike, ktorá je dvakrát väčšia. Takže niekde, niekde je tam problém. A k pánovi Lazárovi. No tak neviem, aký máme, tak blízko a tak ďaleko. No čo už s tým narobíme? Ale chcem poďakovať, že všetci chceme, za to, aby pacient platil, teda všetci sme za to, aby pacient platil menej. A myslím si, že to je hlavná a nosná myšlienka toho celého. Ďakujem.
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 138 prítomných, 136 za návrh, 1 proti, 1 sa zdržal. Schválili sme návrh. Prosím ďalší.
Kyselica, Lukáš, poslanec NR SR (2022-03-16):
Len v krátkosti. Zabudol som povedať, že vlastne ono to zostáva všetko po starom. Keď chcete zavolať policajtov, tak zavoláte. Keď sa účastníci nevedia na mieste dohodnúť a nevypíšu si ten záznam medzi sebou, tak tak či tak zavolajú policajtov, či bude 50-eurová škoda, sto, tisíc, päťtisíc, to je jedno. Alebo pokiaľ je tam podozrenie nejaké z alkoholu, tak takisto zavoláte policajtov a to je všetko. Ďakujem.
V. Veteška, podpredseda NR SR: (2006-04-19):
vládnom návrhu zákona o podpore v pôdohospodárstve a v rozvoji vidieka (tlač 1508), spoločná správa č. 1508a. Prosím ministra pôdohospodárstva Slovenskej republiky pána Zsolta Simona, aby vládny návrh zákona odôvodnil.
P. Minárik, poslanec: (2008-02-13):
Čo ste pre túto vec spravili vy? Nič. Čo vám v tom bránilo? Nič. Mohli ste to byť vy, ale to by ste museli byť aspoň takí rýchli ako pri Hlinkovi, ktorí by ste dali celému zákonu logiku a zmysel. A teraz trošku parafrázujem pána kolegu Rydla: Ktorí by dali tomu ducha štátneho i národného. Naše zviditeľnenie, s tým ste začali. Nuž vidíte, aké je to zviditeľnenie. Je to zviditeľnenie pred veľmi malou časťou tejto snemovne a pred minimálnym novinárskym záujmom. A vzhľadom na to, že vieme, aký je záujem o naše dejiny, sa to dalo aj predpokladať. Naše zviditeľnenie je tu a vaše zviditeľnenie cez vyhlasovanie „Rokov“..., cez organizovanie slávností, kde sa dá minúť veľa peňazí, cez zvolávanie zhromaždení s národným kontextom, kde sa dá zneužívať kardinál, to je proste váš prístup k zviditeľneniu. Náš prístup k zviditeľneniu je dostať niečo do zákona, čo tu bude trvalo a čo bude zvýrazňovať kontinuitu našich dejín vo svetle niektorých konkrétnych historických udalostí. Mimochodom, ten svätý Štefan a oslavy, ktoré sem prichádza maďarský prezident, a ten náš dátum sú iné.
Glváč, Martin, podpredseda NR SR (2019-02-08):
Konštatujem, že Národná rada v tajnom hlasovaní zvolila Jozefa Chudíka za člena Rady Rozhlasu a televízie Slovenska v oblasti televízneho vysielania na funkčné obdobie od 11. februára 2019 do 10. februára 2025. Teraz vás prosím o oznámenie výsledkov tajného hlasovania o návrhu na voľbu členov Rady Rozhlasu a televízie Slovenska (tlač 1301) v oblasti rozhlasového vysielania . Nech sa páči.
Kotleba, Marian, poslanec NR SR (2020-07-09):
Pán poslanec Viskupič, ja len takú malú možno technickú poznámku, že sme v druhom čítaní, a ja som vás pozorne počúval a počas celého vášho vystúpenia k paragrafovému zneniu nezaznelo nič. Toto, toto predmet tohto vášho vystúpenia mal byť v prvom čítaní, lebo v druhom čítaní ste boli trošku mimo rokovací poriadok.
Laššáková, Jana, podpredsedníčka NR SR (2015-11-27):
Pán poslanec, pán poslanec, ani vy ste nedali procedurálny návrh v zmysle rokovacieho poriadku. Ja vás chcem poprosiť, páni poslanci, aby sme naozaj skončili s tými pretekmi, kto aké dá nezmyselnejšie procedurálnejšie návrhy. (Potlesk.) Nech sa páči, pán poslanec Chren.
J. Laššáková, poslankyňa: (2008-12-03):
Prosím, dajte o nich hlasovať.
Saloň, Marián, poslanec NR SR (2021-10-20):
Ďakujem pekne, pán predseda. Len pripomínam kolegom členom výboru na kontrolu činnosti SIS, že dnes máme riadne rokovanie výboru 12.15 hod.
Laurenčík, Milan, podpredseda NR SR (2021-10-20):
Ďakujem. Na vaše vystúpenie neevidujem žiadnu poznámku. Do rozpravy sa prihlásil pán navrhovateľ, nech sa páči.
M. Číž, podpredseda NR SR: (2008-09-12):
Slovo má pán poslanec Martin Kuruc.
Antal, Peter, poslanec NR SR (2017-10-18):
Ako druhý som v rozprave vystúpil ja. Z môjho pozmeňujúceho návrhu som stiahol body 2, 7 a 12. Dajte, prosím, hlasovať o bodoch 1, 3 až 6, 8 až 11 a 13 až 21.
B. Bugár, podpredseda NR SR: (2005-12-13):
(Hlasovanie.) Prítomných 130, za 106, proti 1, hlasovania sa zdržalo 21 poslancov, nehlasovali 2. Konštatujem, že návrh zákona sme schválili. Prosím teraz pána poslanca Istvána Pásztora, aby ako spravodajca uviedol hlasovania k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov (tlač 1338). Nech sa páči.
Kadúc, Miroslav, poslanec NR SR (2015-05-21):
Ďakujem. Pán poslanec Gál, no ja si práveže nemyslím, že ten návrh je zlý, podľa mňa je o. k. pretože tie obchodné vzťahy, ktoré dnes fungujú, sú častokrát založené na princípoch väčšia bere, na princípoch sily v tých obchodných vzťahoch. Práve tí malí živnostníci, ktorí zoberú robotu už len preto, aby mali nejakú robotu, nedostanú ju zaplatenú, lebo si nemôžu donútiť toho veľkého objednávateľa alebo prípadne generálneho dodávateľa, aby mu zaplatil. Proste z pozície sily ten generálny dodávateľ alebo ten objednávateľ proste nezaplatí alebo odsunie jeho pohľadávku do ďalšieho sledu, až keď teda bude mať dostatok voľných finančných prostriedkov. To sleduje tento návrh a je to, ak sa nemýlim, čo sa týka platenia faktúr, asi už tretí pokus podobným spôsobom pomôcť tým malým a stredným podnikateľom. Ja inak v tomto pléne už dlhodobo apelujem na to, aby sme začali robiť na vymožiteľnosti práva, lebo očividne pokrivkávame, takéto iniciatívy nás môžu nepochybne posunúť vpred.
Pellegrini, Peter, podpredseda NR SR (2020-04-23):
Pán poslanec Stančík.
Zmajkovičová, Renáta, podpredsedníčka NR SR (2013-09-18):
Pán poslanec Kamenický.
Laurenčík, Milan, podpredseda NR SR (2022-06-28):
Pani poslankyňa Lucia Drábiková s faktickou poznámkou.
Hlina, Alojz, poslanec NR SR (2013-05-16):
Vážený pán predseda, vážení kolegovia, mal som aj takú uštipačnú poznámku, ale na predrečníka, ale hryznem si. K tomuto ja som sa zapísal písomne, že chcem vystúpiť. Možno viacerí aj tušíte, že prečo. Ale ešte skôr poviem občanom, teda som rád za odpoveď, takže pravdou, čo je pravdou. Chorobopisy budú na internete prijatím tohto zákona, a keď s tým nesúhlasíte, môžete sa sťažovať na lampárni. Uvidíme. To treba povedať. Pardon, ešte poznámku, ak teraz vravíte, že revízny lekár. Rozsah oprávnených osôb po vstupe, prijatí toho zákona bude rádovo väčší. Lekárnik môže sa tam pozerať a možno aj tá študentka, ktorá tam bude brigádovať... (Prerušenie vystúpenia predsedajúcim.)
Šmilňák, Martin, poslanec NR SR (2023-12-13):
Vážený pán Pollák, kolegovia, kolegyne, lačho džives. Pán Pollák, vy ste spomínali, že táto vláda má v úmysle zamestnať cudzincov a nedáva šancu tým, ktorých na Slovensku máme, tým ľuďom, ktorých na Slovensku máme. A týchto ľudí, ktorých, ktorí sú vyčlenení, často nemajú prístup k vzdelaniu a k práci, vnímame ako hrozbu, to zase pani Bihariová spomínala. Ja, ja vnímam túto skupinu ľudí ako, ako veľkú príležitosť pre nás, ako obrovskú príležitosť. Vy ste spomenuli, že naše školy vyrábajú poberačov sociálnych dávok a naznačili ste, že dobré by bolo zainvestovať do tejto oblasti, do týchto detí a život na Slovensku by sa zlepšil. Ja toto vnímam ako také dlhodobé konsolidačné opatrenie. Ako ste spomínali, my už na začiatku týmto deťom zoberieme šancu. Mnohé sa dostanú do školy nepripravené jazykovo, ujde im vlak a potom do školy chodia sa najesť a zohriať, čo je prirodzené, lebo často im chýba, chýba teplé jedlo a teplo domova. Tam, tam je problém, ktorý súvisí aj so vzdelaním, aj s ostatnými nastaveniami našej spoločnosti. Problémom je to, že teraz sa bavíme o konsolidačných opatreniach a táto vláda nepotrebuje dlhodobé konsolidačné opatrenia. Táto vláda potrebuje rýchle peniaze, aby ešte chvíľku, ešte malú chvíľku si mohla užiť popularitu na takzvaných istotách, ktoré sa vám veľmi rýchlo rozplynú. Teraz pod hradom beží ochutnávka piva, pozerám, že väčšina vládnych poslancov je... (Prerušenie vystúpenia časomerom.)
Přidal, Alojz, poslanec NR SR (2015-09-22):
Pán predseda, dovoľte mi oznámiť členom výboru pre nezlučiteľnosť funkcií, že rokovanie výboru sa začne zajtra už o 7,30. Ten dôvod je jednoduchý. Dostanú návrh na doplnenie programu, pretože sme dostali podanie na generálneho riaditeľa Všeobecnej zdravotnej poisťovne v súvislosti s podnikateľskými aktivitami jeho 77-ročnej tety Anky, takže musíme to prerokovať.
P. Hrušovský, predseda NR SR: (2003-11-04):
(Hlasovanie.) 131 prítomných, 57 za návrh, 71 proti, 2 sa zdržali, 1 nehlasoval. Návrh sme neschválili. Pristúpime k rokovaniu prerušenej 18. schôdze. Chcem vás informovať, páni poslanci, že o ospravedlnenie svojej neúčasti na dnešnom rokovacom dni požiadali poslanci a poslankyne Antošová, Brhel, Danko, Zmajkovičová a Rudol Žiak. Pristúpime teraz k hlasovaniu o návrhu skupiny poslancov na vydanie zákona, ktorým sa mení a dopĺňa zákon č. 161/1998 Z. z. o zmene a doplnení zákona č. 455/1991 Zb. Prosím pána poslanca Abrhana, aby ako poverený spravodajca uvádzal hlasovanie k prerokúvanému zákonu o Komore kominárov a o zmene a doplnení živnostenského zákona. Pán poslanec Abrhan.
P. Hrušovský, predseda NR SR: (2005-09-27):
J. Drgonec, poslanec: Dobre, ďakujem. Gestorský výbor, teda ústavnoprávny výbor na základe stanovísk výborov k vládnemu návrhu ústavného zákona, ktorým sa mení a dopĺňa Ústava Slovenskej republiky v znení neskorších predpisov (tlač 1207) vyjadrených v uzneseniach uvedených v správe pod bodom III tejto informácie a stanovísk poslancov gestorského výboru vyjadrených v rozprave prerokoval návrh spoločnej správy. Gestorský výbor neschválil pozmeňujúci návrh výboru pre ľudské práva. Odporúčal plénu v hlasovaní odmietnuť predložený návrh. Potom gestorský výbor hlasoval o návrhu spoločnej správy, ktorú taktiež neschválil. Z celkového počtu 11 poslancov bolo prítomných 8 poslancov, za návrh spoločnej správy nehlasoval z poslancov nikto, 1 poslanec hlasoval proti a 7 poslanci sa hlasovania zdržali. Ústavnoprávny výbor uznesením č. 861 zo 6. septembra 2005 poveril spoločného spravodajcu výborov Národnej rady Jána Drgonca, aby v súlade s § 80 ods. 2 zákona č. 350/1996 Z. z. o rokovacom poriadku informoval o výsledku rokovania výborov Národnej rady Slovenskej republiky na schôdzi Národnej rady Slovenskej republiky. Pán predseda, prosím, otvorte rozpravu.
Hraško, Igor, poslanec NR SR (2015-10-21):
Ďakujem za slovo. Nuž, hovoriť o absurdnostiach vašimi ústami je ako vysmievať sa chorému na smrteľnej posteli, že už to má za pár. Vy hovoríte, že máme chodiť medzi ľudí. No, my medzi nich chodíme a nechcite vedieť, čo hovoria o vás, a nechcite vedieť, čo by sme vám mali urobiť. (Reakcie z pléna. a veľký ruch v sále.) Ľudia sa ma stále pýtajú, že kde furt SMER v tých prieskumoch berie 40 %, že už sú trápni. No ale tak prieskumy sa dajú však kúpiť, však ako ináč. (Reakcie z pléna.) Ja by som sa vás ale chcel opýtať, že keď ste hovorili, že už ste veľa toho urobili pre ľudí, že čo ste urobili pre Utekáč? Boli ste tam aj s celou vládou, nasľubovali ste im tam hory-doly, a nič, nič sa tam nedeje. Niekto mal obnoviť sklárne, ale voľajak k tomu nedošlo. A vy ste to nasľubovali, a nič sa neudialo. Tak čo ste urobili pre tých ľudí v tom Utekáči?! Hovoríte o tom, že my prinášame zlo, no ale to zlo ste tuná vy, keby tu tohto zla, ktoré ste vy, nebolo, ani ja tu nesedím. Ja som to už hovoril ixkrát a budem to hovoriť stále. Keby tu neboli zlodeji, ja tu tiež nemusím byť, pretože všetko by bolo v poriadku. No a hovoríte, že minister vyzval riaditeľku, aby vykonala opatrenia. No a čo ak ona je tá najzodpovednejšia a mala dávno tiež odstúpiť alebo mala byť dávno odvolaná? Viete, to sú tie vaše riešenia. To sú tie vaše, vaše vykonanie riešení. Prestavme si, že do pouličného osvetlenia nabúra nejaký opitý vodič, ten kandeláber sa zrúti na ďalšie štyri autá. A vaše riešenie spočíva v tom, že skonštatujete, že tá lampa nepatrila vám. To sú tie vaše riešenia. Vy nesledujete, že vznikla škoda väčšieho rozsahu tým, že to padlo a že niekto je vinný. Vy len skonštatujete, že tá lampa nebola vaša. To sú tie vaše trápne riešenia! A že sa nám nesníva o rekonštrukcii škôl a škôlok? No nám sa o tom sníva, pretože nám o tom rozprávajú starostovia, ktorí nedostali... (Prerušenie vystúpenia časomerom.)
Brocka, Július, poslanec NR SR (2014-07-04):
Ďakujem pekne. Vážená pani podpredsedníčka, dámy a páni, milí kolegovia, keď som sa prihlasoval do ústnej rozpravy k tomuto prezidentom vrátenému zákonu, tak to vyzeralo tak, že to bude diskusia skôr právnikov poslancov, a keďže už teraz vidieť, že to nie je len diskusia právnikov, tak dovoľte, aby som predsa len povedal aj ja pár slov preto, že teda neboli tu právnici z klubu KDH vtedy, keď sme sa mohli prihlásiť do rozpravy, a ja by som bol rád, keby zaznel aj postoj KDH k tomuto problému alebo k pripomienkam, ktoré pán prezident má k tomuto návrhu zákona. Dámy a páni, KDH podporuje princíp verejnej kontroly v Súdnej rade, a preto poslanecký klub KDH bude hlasovať za pripomienky pána prezidenta. Budeme hlasovať rovnako, ako sme hlasovali, keď sme o tomto zákone rokovali minulý mesiac. Považoval som to za potrebné povedať. Ďakujem za vašu pozornosť.